منا باز دوست ئے تَو بے وفا،پچے دوست بیثو دغا کنئے
مں مریض تئی ، تَو طبیب مئیں، نہ دعا کنئے، نہ دوا کنئے
منا کُشتہ سوزانی گرمیاں، دومی تئی جُدائی ئے سختیاں
کذیں کائے مِہرے دیئے منا ، کدیں کائے سایے سرا کنئے
مں اے جان جَرّاں گوں پجّیا وثی ساہ و سر دِہ تئی کثہ
مں تئی مالاں او تَو مئیں واژہئے منا دارئے یا کہ بہا کنئے
مں تئی مہر و رحم ئے سوالیاں، پہ تئی وھشیں ٹونکےئا سِکغاں
یہ دمے ئا کائے تو مئیں گُرا، ہماں یَہ دما دِہ شراع کنئے
ترا بستیں مں گوں دِلا کثیں، ترا زُڑتیں ساہ ئے تھلا کثیں
نَے تَو جکھئے گوَرٛ مَں گوں بندغا، نَے گُزئے مئیں گُٹّا شہ را کنئے
مں گُشاں مِراں مں تئی خاطرا، تَو مئیں لال کھندئے منی سرا
گوں اے ٹونکا چمّاں بُنا کنئے ، وتی شارئے پھلّے دفا کنئے
من سعید چھاری آں آں دمئے کہ تو کہ کائے گووَہ منا برئے
تَو دیئے کذیں مئیں ضمانتا ، منا دڑد جیلا رہا کنئے
سعید مزاری